Diari Oficial de la Generalitat Valenciana


Sumari del DOGV 4566, del 14-08-2003 (2003/9198)

ACORD de 13 de maig de 2003, del Govern Valencià, pel qual s'autoritza determinada transferència de crèdit del capítol II al IV del programa 313.10, Servicis Socials, que implica l'increment d'una línia nominativa, per import de deu mil euros (10.000 euros). Exp. 16.017/03-091.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9198


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 13 de maig de 2003, del Govern Valencià, pel qual s'autoritza determinada transferència de crèdit del capítol II al IV del programa 313.10, Servicis Socials, que implica l'increment d'una línia nominativa, per import de deu mil euros (10.000 euros). Exp. 16.017/03-091. [2003/9198]
  
El Consell de la Generalitat, en la reunió del dia 13 de maig de 2003, va adoptar l'acord següent:
  
La Conselleria de Benestar Social, a finals de l'exercici anterior, va subscriure per a l'any 2003, pel procediment de tramitació anticipada, un conveni de col·laboració amb Amnistia Internacional-Secció Espanyola, que té com a finalitat finançar l'acolliment temporal a la Comunitat Valenciana de defensors dels drets humans amenaçats, així com activitats de sensibilització de la societat valenciana en la defensa dels drets humans. En este sentit la Llei 12/2002, de 27 de desembre, de Pressupostos de la Generalitat Valenciana per a l'exercici 2003, inclou en l'annex de transferències corrents del programa 313.10, Servicis Socials, la línia de subvenció T4975 €Conveni Amnistia Internacional- dotada amb 20.440 euros.
  
No obstant això, l'avaluació de les actuacions i programes que s'han de dur a terme, ha determinat la necessitat d'incrementar la dotació inicial en 10.000 euros, el que implica una addenda al conveni mencionat. Per a finançar esta actuació es proposa minorar la dotació del capítol II del mateix programa pressupostari, on hi ha disponibilitats pressupostàries no subjectes a compromisos pendents.
  
En conseqüència, i en virtut del que disposen els articles 18 i 19 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 13.79.152.27.1 per import de 10.000 euros.
  
Segon
  
S'autoritza l'augment de crèdit en l'aplicació pressupostària 66.67.530.22.5 per import de 10.000 euros.
  
Tercer
  
S'autoritza la modificació en l'annex de transferències corrents del programa 313.10 €Servicis Socials- de la línia de subvenció que a continuació es detalla:
  
Línia Denominació Augment fons propis
  
T4975 Conveni Amnistía Internacional +10.000 euros
  
València, 13 de maig de 2003.- El vicepresident i secretari del Govern Valencià: José Joaquín Ripoll Serrano.